สวัสดีค่ะ ประจำเดือนมาไม่ปกติค่ะ มา 2 รอบติดๆค่ะ รอบแรกมาวันที่ 21/12 วันแรกปจดไหลออกมาเป็นสีแดงปกติเลยค่ะ แต่วันที่สองมาน้อยมากหรือแทบจะไม่ไหลเลยและเป็นสีนำ้ตาลเข้มด้วยเป็นแบบนี้ประมาณ 7 วันค่ะแล้วก็หายคิดว่าคงหมดแล้ว แต่วันที่ 3/01 มีปจดไหลค่ะแบบไม่ทันตั้งตัวสีปกติเป็นลิ่มเลือดแต่วันถัดมาออกมาน้อยเป็นสีนำ้ตาลหรือแทบจะไม่ออกมาเลย ทั้ง2รอบวันไหนที่ปจดมาน้อยระหว่างปัสสาวะจะมีลิ่มเลือดสีนำ้ตาลออกมาด้วยค่ะ ไม่อาการปวดท้องนะคะ แต่ไม่แน่ว่าเป็นอะไร เพราะมาเวลาใกล้กัน จะร้ายแรงรึป่าว ส่วนเรื่องsexใส่ถุงยางทุกครั้งค่ะ
สวัสดีค่ะ หากประจำเดือนมาวันที่ 21 ธ.ค. แล้วมีเลือดออกมาอีกครั้งในวันที่ 3 ม.ค. เท่ากับมีระยะห่างที่ 13 วัน ถือว่ามีระยะห่างระหว่างรอบประจำเดือนที่สั้นกว่าปกติ โดยอาจเกิดจากสาเหตุ เช่น1. เลือดออกช่วงไข่ตก แต่โดยปกติ เลือดที่ออกจะมีปริมาณเล็กน้อย และออกเพียงแค่ 1 วัน2. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น โดยเลือดที่ออกในวันที่ 21 ธ.ค. อาจไม่ใช่เลือดประจำเดือนก็ได้ ั้งนี้ การใส่ถุงยางอนามัย แม้จะใช้อย่างถูกต้อง ก็จะมีโอกาสตั้งครรภ์ได้ประมาณ 2%3. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย4. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น5. มีภาวะไทรอยด์ฮอร์โมนผิดปกติ6. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นในเบื้องต้น อาจลองตรวจหาการตั้งครรภ์ดูก่อน หากตรวจไม่พบ ก็อาจสังเกตเลือดประจำเดือนในรอบต่อๆ ไปก่อน ว่าจะมาเป็นปกติหรือไม่ค่ะ หากยังคงมีเลือดออกมาบ่อยๆ คือมีระยะห่างระหว่างรอบประจำเดือนที่สั้นกว่า 21 วัน หรือมีปวดท้องน้อยมากร่วมด้วย แนะนำควรไปพบสูติ-นรีแพทย์เพื่อตรวจค่ะ